בתיאטרון שיחקה במחזמר לילדים "מוכר החלומות", בהצגה "פרח לב הזהב" ובמחזה "הכל יחסי… מממ!". מרטינז כתבה וביימה את המחזה "הסיפורים של יעל" יחד עם ענבל ארבל.
ב-2017 שיחקה בסרט "זוג יונים" בתפקיד לילך.
מלבד משחק, מרטינז היא גם מדבבת שדיבבה בין את השאר דיג'ימון טיימרס בג'טיקס, מפלצות קטנות (שיר הפתיחה) ואת פוקימון בערוץ הילדים.
יו.אס.איי טודיי
בעלז
סולטן יעקוב
קארל החמישי, קיסר האימפריה הרומית הקדושה
טלנט
טלנט או טאלנט (Talent) היא מילה שפירושה באנגלית כִּשָּׁרוֹן
גרוב מטאל
גרוב מטאל (באנגלית: Groove metal; נקרא גם פוסט ת'ראש, פאוור גרוב) הוא תת-ז'אנר של ז'אנר הת'ראש מטאל, שהחל את דרכו בתחילת שנות התשעים. גרוב מטאל הוא שילוב של מספר סגנונות של שנות השמונים, הכוללים הבי מטאל מסורתי, הארדקור פאנק ות'ראש מטאל.
אלבומים כמו Cowboys From Hell של פנטרה, Chaos AD של ספולטורה ו-We Are Dead של Artillery היו הראשונים לשלב גרוב עם ת'ראש מטאל. הגרוב מטאל כפי שאנו מכירים אותו כיום הופיע רק עם צאת האלבומים Vulgar Display Of Power של פנטרה, Burn My Eyes של משין הד ו-The Law של Exhorder.
מאפיינים אמנותיים.
הגרוב מטאל מאופיין בעיקר בנגינת ריפים ת'ראשיים במהירות בינונית עם דגש על הכבדות והגרוביות.
הצליל בדרך כלל נמוך ומלווה בדיסטורשן כבד של הגיטרה, שמרבה להשתמש באקורד כוח ובפאלם מיוט. הצליל מאופיין בהגברת הצלילים הגבוהים (trebele) והגברת הצלילים הבאסיים (bass) שלו.
בדומה לשאר סגנונות המטאל, תפקיד הבאס בדרך כלל עוקב אחרי הריפים של גיטרת הקצב, אך לפעמים משמש כהקדמה לריף. נפוץ השימוש בדיסטורשן לבאס.
השירה לרוב מורכבת מהשירה הת'ראשית הצעקנית (בצפר לדוגמה), שירת הארדקור ושירה נקיה.
תפקיד התופים נוהג להשתמש בדאבל באס, אך לא באופן רציף ומהיר כמו בת'ראש מטאל, אלא לפרקי זמן קצרים בשיר.
סגנונות דומים והשפעות.
נו מטאל.
מספר להקות גרוב מטאל השפיעו על להקות נו מטאל שלקחו הרבה אלמנטים של הגרוב מטאל, הכוללים כיוון נמוך של הגיטרה ריפים גרוביים. מספר להקות גרוב מטאל כמו משין הד ופיר פקטורי התנסו בז'אנר הנו מטאל לזמן קצר בין סוף שנות התשעים לתחילת שנות האלפיים. משין הד יכולים להחשב כ"מעבר ישיר" ללהקות נו מטאל מאוחרות, בשילוב גרוב מטאל עם אלמנטים של היפ-הופ. עוד להקות גרוב מטאל המשלבות אלמנטים של נו מטאל הן כימיירה וסוולפליי.
סלאדג' מטאל.
להקות סלאדג' מטאל רבות דומות לגרוב מטאל בגלל שימושם בכיווני גיטרה נמוכים, קצבים בינוניים או איטיים ומבנה השיר (למרות שסלאדג' מטאל בדרך כלל איטי בקצבו ומינימליסטי יותר מהגרוב מטאל). למרות זאת, סלאדג' מטאל נוצר לפני הגרוב מטאל ולרוב להקותיו מושפעות יותר מן ההארדקור פאנק מאשר מן הת'ראש מטאל. להקות גרוב מטאל רבות (פנטרה לדוגמה) הושפעו מהסלאדג' מטאל.
מטאלקור.
סגנון הריפים של הרבה להקות מטאלקור עכשוויות דומה לגרוב מטאל. להקות מסוימות כמו Lamb of God ו-Chimaira נחשבות גם להקות גרוב מטאל וגם מטאלקור. שתי הלהקות הנ"ל הוציאו אלבומים בתקופה שהמטאלקור תפס תאוצה ונכנס למיינסטרים בתחילת שנות האלפיים. הלהקות השתמשו באופן בולט באלמנטים של הארדקור ואפילו סגנון שירה של דת' מטאל, אך עדיין הסגנון המוזיקלי שלהם ונגינת הגיטרה הייתה דומה יותר לגרוב מטאל מאשר לשאר להקות המטאלקור.
קרב בגרדס (255 לפנה&quot;ס)
קרב בָּגְרַדָס ניטש באביב שנת 255 לפנה"ס, במהלך המלחמה הפונית הראשונה, בין הצבא הרומי, בפיקוד הקונסול מרקוס אטיליוס רגולוס, לבין צבא קרתגו, בהנהגת המצביא שכיר החרב קסאנתיפוס הספרטני. הקרב הסתיים בניצחון קרתגי מוחץ. רגולוס וחמש-מאות מחייליו נפלו בשבי ורבים אחרים נהרגו. ההתנגשות ארעה בעמק הנהר בגרדס (Bagradas, כיום מג'רדה), לא הרחק מהעיר תוּנֶס (Tunes, כיום תוניס), ולכן הקרב נקרא לעיתים בשם "קרב תונס".
רקע.
המלחמה הפונית הראשונה (264-241 לפנה"ס) החלה כהתערבות צבאית של הרומאים והקרתגים במלחמתו של היירון שליט סירקוסאי על השליטה בעיר מסנה שבסיציליה. עד מהרה גלש הסכסוך למאבק בין שתי המעצמות - היבשתית והימית - על השליטה באי כולו, אך גם לאחר שמונה שנות לחימה ביבשה ובים לא הצליחו הצדדים להכריע האחד את יריבו. על אף תבוסתם בקרבות הימיים ליד מילאי וטינדאריס, נותרה השליטה בים בידי הקרתגים. אוניותיהם הוסיפו להעביר באין מפריע תגבורות צבא ואספקה מקרתגו שבאפריקה אל הערים הפוניות שבסיציליה, וציים המלחמתי היווה איום מתמיד על הנתיב הימי החיוני לרומאים בין איטליה לבין צבאותיהם שמעבר למצר. למרות עליונותם בשדה הקרב, הבינו הרומאים כי כל עוד שולטים הקרתגים בים לא יוכלו לסלקם מן האי, ועל כן החליטו להעביר את המלחמה לאפריקה ולהכריע שם את קרתגו בקרב יבשה.
פוליביוס, ההיסטוריון היווני בן המאה ה-2 לפנה"ס, כותב כי "משימת הרומאים הייתה להפליג אל לוב (אפריקה)... שמאבק הקרתגים יהא לא למען סיציליה אלא למענם הם ולמען ארצם". הקרתגים הבינו גם הם, כי אם ינחת צבא רומאי באפריקה ייחרץ לא רק גורל עריהם בסיציליה אלא גם גורל קרתגו עצמה, ועל כן החליטו להשמיד בקרב ים את צי חיל המשלוח.
הניסיון הקרתגי ליירוט צי הפלישה הסתיים בתבוסתם הגדולה בכל המלחמה, קרב אקונומוס, שנחשב לקרב הימי הגדול בעת העתיקה.
בעקבות הניצחון, צבאו של הקונסול הרומי מרקוס אטיליוס רגולוס נחת באפריקה והביס את הצבא הקרתגי, שנזעק לקראתו בקרב אדיס. קרתגו הייתה מוכנה לחתום על הסכם לסיום המלחמה, אך תנאי הכניעה הקשים שהציב הקונסול הרומי תקעו את המשא ומתן, והקרתגים החליטו להמשיך בלחימה.
קרתגו מסרה את הפיקוד על צבאה למצביא ספרטני שכיר בשם קסאנתיפוס, שתלה את כישלון הקרתגים בקרב אדיס בבחירת מיקום הררי שמנע מהם לנצל את יתרונות צבאם בפילים ופרשים. לאחר שקיבל את הפיקוד על הצבא, בחר קסאנתיפוס בשטח מישורי מתאים לקראת הקרב הצפוי. רגולוס ישב עם צבאו בתוניס, והחליט לצאת לקראת הצבא הקרתגי בשאיפה לסיים את המלחמה ולזכות בתהילת הניצחון.
הערכות הצבאות.
קסאנתיפוס העמיד במרכז צבאו את כוחות הרגלים הקרתגים הערוכים בפלנקס, ומימינם הציב את יחידות השכירים. את הפילים פרס לפני שורות הרגלים, ואת הפרשים חילק בין האגפים. הצבא מנה 12,000 רגלים, 4000 פרשים ו-100 פילים.
הקרב נחשב לחריג יחסית, מאחר שרוב הצבא הקרתגי הורכב מאזרחים, ולא שכירים כמקובל. השכירים היו כנראה ממוצא יווני, מאחר שההיסטוריון היווני פוליביוס, שהוא המקור העיקרי לקרב, מתאר משלחת קרתגית ליוון קודם הקרב, שבמסגרתה הגיע לאפריקה המצביא קסאנתיפוס, יחד עם רבים אחרים.
הצבא הרומי, שמנה 15,000 רגלים ו-500 פרשים, נערך בפריסה מסורתית, כשהלגיונות ערוכים במרכז והפרשים מוצבים באגפים.
מהלך הקרב.
הקרתגים פתחו את הקרב במתקפת פילים לעבר שורות הלגיונות הרומים. במקביל, הפרשים הקרתגים התגברו בקלות על מקביליהם הרומים, תוך עדיפות מספרית מכרעת.
מתקפת הפילים ערערה את המערך הרומי ואת הכוחות הרומים שהצליחו לעבור אותם הדף הפלנקס. התקפת הפרשים הקרתגים על אגפיו של הצבא הרומי מוטטו אותו סופית. רק באגף הרומי השמאלי הצליח כוח של אלפיים לגיונרים להדוף את יחידות השכירים שמולו ולרדוף אחריהם למחנה. הקרב הסתיים בהשמדה כמעט מוחלטת של הצבא הרומי, פרט לכוח הרומי שפרץ את הקו הקרתגי והצליח לסגת אל הים.
תוצאות הקרב.
הקרב הסתיים במפלה רומית קשה. הרומאים איבדו 12,000 איש, ו-500 נוספים נשבו, כולל הקונסול עצמו (שמת בשביו מאוחר יותר). הקרתגים איבדו 800 איש.
בקיץ של אותה שנה, יצא מרומא צי מלחמה שמגמתו לחלץ את שרידי צבאו של רגולוס מאפריקה. הקרתגים, שהקימו בינתיים את ציים מחדש, התייצבו נגדם, ובקרב שהתחולל ליד כף הרמאיון הובסו הקרתגים שוב. הרומאים העלו על האניות את שארית צבאו של רגולוס ועשו דרכם חזרה לאיטליה. ליד קמרינה (Kamarine, Camarina), בחוף הדרומי של סיציליה, נקלעו לסערה עזה; מתוך 364 אניות שרדו 80 בלבד וכ-100,000 חיילים ומלחים קיפחו את חייהם.
בעקבות תוצאותיה הרות האסון של הפלישה, לא נעשו ניסיונות נוספים לפלוש לאפריקה, ומעתה המשיכה המלחמה להתנהל בסיציליה ובזירה הימית.
פוליביוס מספר שלאחר הקרב עזב המצביא קסאנתיפוס את אפריקה, כיוון שחשש מקנאה וצרות עין מצד הקרתגים על הצלחתו.
אברהם ביטר
שארלוט
השם שארלוט הוא אחת הגרסאות הנשיות לשם . בשם זה נקראו נשים ומקומות רבים. מקורו בצרפתית, אך השם נכנס לשימוש באנגלית ובגרמנית. בהונגרית ידועה הצורה "שארולטה".
Medúlla
Medúlla (ליבה בלטינית) הוא אלבום מאת הזמרת, כותבת השירים והמוזיקאית האיסלנדית ביורק, שיצא לאור ב-30 באוגוסט 2004. האלבום הוא כמעט לגמרי בסגנון א-קפלה ובנוי מקולות אנושיים; רק מעט כלים מוזיקליים מופיעים בו. לעומת זאת, הקולות הם לפעמים מעובדים: לדוגמה, הטשטוש האטמוספירי בשיר Desired Constellation נוצר מסימפול של ביורק כשהיא שרה את המשפט "I'm not sure what to do with it" מהשיר Hidden Place שהופיע באלבומה הקודם, וספרטיין.
באלבום מופיעים סידורי מקהלה, ביטבוקס ושירת גרון, בנוסף להופעות אורח של אמנים כמו מייק פאטון, רוברט וויאט, טאגאק, ראזל ועוד. כל השירים נכתבו על ידי ביורק, חוץ מהמילים לשיר "Sonnets/Unrealities XI" שמבוססות על שיר מאת א. א. קאמינגס, והשיר "Vökuró", שנכתב במקור על ידי Jórunn Viðar. ביורק זכתה לשתי מועמדויות בטקס פרסי הגראמי עבור Medúlla: ביצוע הפופ הטוב ביותר לשיר Oceania ואלבום המוזיקה האלטרנטיבית הטוב ביותר. האלבום כלול גם בספר "1001 אלבומים שעלייך לשמוע לפני מותך".